cyanic-selkie/wikianc huggingface dataset:
קאמורי דומביה
קאמורי דומביה (בצרפתית: Kamory Doumbia; נולד ב-18 בפברואר 2003) הוא כדורגלן מאלי המשחק בעמדת הקשר בקבוצת סטאד ריימס מהליגה הצרפתית ובנבחרת מאלי.
ג'וליה הילס
ג'וליה הילס (באנגלית: Julia Hills; נולדה ב-3 באפריל 1957) היא שחקנית אנגלייה, הידועה בעיקר מתפקידה בדמות רונה בסיטקום "2.4 ילדים בממוצע" של ה-BBC. היא גילמה את דמויות הנשים וחלק מהגברים בתוכנית המערכונים הסאטירית "Who Dares Wins". הילס שיחקה בתפקיד בריל בשתי העונות של הסיטקום "Dad" יחד עם קווין מקנלי, ובתפקיד קרוליין ג'וינר בסדרה "חדר מיון".
קאמורי דומביה
קריירת מועדונים
דומביה גדל באקדמיה של המועדון המאלי Guidars. ב-9 ביולי 2021 הוא חתם בקבוצת המילואים של סטאד ריימס. הוא ערך את הופעת הבכורה שלו בקבוצה הבוגרת של המועדון ב-9 בינואר 2022 בתיקו 0–0 עם קלרמון פוט. ב-14 במאי כבש שער בכורה בליג 1, בניצחון קבוצתו 1–2 על סנט אטיין.
קריירה בין־לאומית
דומביה זומן לנבחרת מאלי הבוגרת ביוני 2022. הוא שיחק בה לראשונה בניצחון במשחק ידידות 1–0 על ב-23 בספטמבר 2022. ב-23 במרץ 2023 כבש שער בכורה בניצחון 0–2 על גמביה.
ג'וליה הילס
ביוגרפיה
הילס נולדה בנוטינגהאם, והייתה חברה בלהקה השייקספירית המלכותית. היא שיחקה בתפקידים רבים עם הלהקה בהם בתפקיד סאלי פורת' במחזמר "פופי" מאת פיטר ניקולס, פרדיטה במחזה "אגדת חורף" ודיאנה במחזה "סוף טוב הכול טוב" בבימויו של טרוור נאן. עוד שיחקה בתפקיד אדווין דרוד בהפקה של תיאטרון ניו יורק שייקספיר של "תעלומת אדווין דרוד" בתיאטרון סבוי ב-1987, יחד עם לולו וארני וייז. הילס למדה בבית הספר התיכון וולטון.
ב-1984 הייתה הילס מועמדת לפרס אוליבייה בקטגוריית שחקנית השנה במחזמר על הופעתה בתפקיד אמילי טלנטייר במחזמר "The Hired Man" של הווארד גודול ומלווין בראג.
תפקידים נוספים שלה בתיאטרון היו איב במחזה "Flying Under Bridges" מאת סנדי טוקסביג בעיבודה של שרה דניאלס (תיאטרון ווטפורד פאלאס), בטי במחזה "Larkin with Women" (תיאטרון בלגרייד), ורה במחזה "Stepping Out" (תיאטרון ניו ויק סטוק), "The Hired Man" (תיאטרון לסטר היימרקט ובווסט אנד), "חלום ליל קיץ" (RSC סטרטפורד וברביקן), רסטי במחזה "ידידינו בצפון" מאת פיטר פלנרי (RSC ניוקאסל וברביקן), "The Witch of Edmonton" (הלהקה השייקספירית המלכותית), "Beside Herself" מאת שרה דניאלס (רויאל קורט), "We The Undersigned, Dealing With Clair" מאת מרטין קרימפ (אורנג' טרי ריצ'מונד), "פיאף", "היפה והחיה", "ברנשים וחתיכות", ו"הסערה".
הילס גילמה את גברת אנספורד-היל במחזה "פיגמליון" בתיאטרון רויאל אקסצ'נג' במנצ'סטר, והצטרפה לסיבוב הופעות של המחזה "נערות לוח השנה" בתפקיד אנני. במחזה "Special Occasions" שיחקה בתפקיד איימי ראסקין בתיאטרון The Mill Theatre Sonning לצדו של בעלה פול קלארקסון. בהמשך שיחקה בתפקיד הומילי קלוק במחזה "הלקחנים" בתיאטרון נופילד בסאותהמפטון. הילס זכתה לשבחים על הופעתה בתיאטרון Shakespeare at the Tobacco Factory בבריסטול בתפקיד גונריל במחזה "המלך ליר", ובתפקיד מאדאם רנייבסקייה במחזה "גן הדובדבנים" שניהם בבימויו של אנדרו הילטון. בתיאטרון אברימן בצ'לטנהאם שיחקה הילס בתפקיד אמנדה וינגפילד במחזה "ביבר הזכוכית" מאת טנסי ויליאמס. היא גילמה את קאת' במחזה "Entertaining Mr Sloane" מאת ג'ו אורטון, ואת טוין במחזה "פיאף" בבימויו של פול קריסון.
היל השתתפה בתוכניות טלוויזיה רבות, כגון קומדיית המצבים "2.4 ילדים בממוצע" בה גילמה את רונה במשך 8 עונות מ-1991 עד 1999. עוד כיכבה בתפקידי הנשים וחלק מתפקידי הגברים בסדרה הקומית "Who Dares Wins" של ערוץ 4 בין 1984 ל-1988. ב-2004 וב-2005 גילמה את קרוליין ג'וינר בסדרה הרפואית "חדר מיון", ולפני כן ב-1993 שיחקה באותה סדרה בתפקיד קרול סימפסון.
ב-1986 כיכבה הילס בשישה פרקים של הסדרה "Ladies in Charge". בשנים 1997 עד 1999 שיחקה בתפקיד ראשי לצדו של קווין מקנלי בסיטקום "אבא" של ה-BBC בדמות בריל הוק. את הסדרה "אבא" כתב אנדרו מרשל שיצר גם את "2.4 ילדים בממוצע". ב-1993 הופיעה הילס בתפקיד עצמה בסדרה "The Good Sex Guide". בשנת 2009 השתתפה בתוכנית "The Alan Titchmarsh Show".
הילס ידועה מהופעתה בתפקיד אנאבל שריוונר בסדרת הרדיו "The Archers", כמו גם בתסכיתי רדיו רבים אחרים. בקולנוע שיחקה הילס ב-1982 בסרט "Homeground".
יהדות רודוס
יהדות רודוס היא קהילה יהודית עתיקה שהתקיימה ברודוס לפחות מהמאה ה-12 וגדלה משמעותית מאז גירוש ספרד בשנת 1492. תחת השלטון העות'מאני זכתה הקהילה ליחס טוב עד הכיבוש האיטלקי ב-12 במאי 1912. ערב מלחמת העולם השנייה חיו ברודוס כ-6,000 יהודים. הקהילה הושמדה כמעט כולה בשואה, וכיום חיים באי כ-40 יהודים.
היסטוריה
בשנת 1840 סבלה הקהילה מעלילת הדם ברודוס. רק לאחר התערבות משפחת רוטשילד הקהילה נוקתה מהאשמה של רצח הנער. לקראת סוף המאה ה-19 היוו היהודים את הקבוצה הדתית השנייה בגודלה באי, כשקהילתם מונה 11 אלף נפש מתוך 28 אלף יושביו. לאחר הכיבוש האיטלקי בתחילת המאה ה-20, עזבו יהודים רבים את רודוס, בחיפושיהם אחר פרנסה טובה יותר, או מפחד הכרזת החוקים האנטישמיים, בין השאר לקהילת העיירה מילאס השוכנת בקרבת העיר בודרום שבאסיה הקטנה. בשנת 1930 מנתה הקהילה היהודית כ-4,000 איש מתוך 30,000 תושבי האי.
בשנת 1887 מנתה הקהילה כ-2600 איש מתוך 30,000 תושבי העיר. כשהגיע השלטון העות'מאני באי לסופו, ירדה גם הקהילה היהודית מגדולתה, ורבים מהיהודים עזבו את האי. הראשונים שעזבו את האי לרודזיה וקונגו הבלגית שבאפריקה היו האחים מוסא וסלמון בן-עטר שהגיעו לשם כבר בשנת 1895. בעקבותם היגרו יהודים רבים נוספים מרודוס לקונגו הבלגית, לדרום אפריקה ולרודזיה.
סידור זכות יוסף הוא נוסח התפילה של יהודי רודוס והוא מעט שונה מנוסח הספרדים.
בית הקברות היהודי
מימין לכניסה יש מוזיאון קטן על העברת הקברים.
בבית הקברות יש אנדרטה לזכר יהודי רודוס שנרצחו בשואה. ישנה אנדרטה נוספת לזכר נעדרי ספינת המעפילים פנצ'ו.
מלחמת העולם השנייה
בעקבות הנהגת חוקי הגזע באיטליה ועם פרוץ מלחמת העולם השנייה, עזבו את העיר כ-4,000 מתוך 6,000 יהודי רודוס. ב-23 ביולי 1944 הגרמנים ריכזו 1,673 מיהודי הקהילה בכיכר המרטירים שברובע היהודי, הובלו לנמל העיר רודוס, והועלו על מעבורות משא שהפליגו לכיוון נמל פיראוס, ממנו הובלו היהודים למחנה הריכוז חיידרי. בדרך אספו עימן כ-100 מבני קהילת קוס. 7 יהודים מתו במהלך המסע מרודוס לנמל פיראוס. ב-1 באוגוסט הגיעו יהודי רודוס וקוס למחנה חיידרי, ולאחר מספר שבועות שולחו למחנה ההשמדה אושוויץ, שם נרצחו בני הקהילה להוציא 151 מיהודי רודוס שניצלו. הקונסול הטורקי, סלאחטין אולקומן, הצליח להציל 42 יהודים בטענה שהם אזרחים טורקיים או בעלי זיקה לטורקיה. מששת בתי הכנסת שהיו בעיר רק בית הכנסת קהל שלום עומד היום על תילו. בבית הכנסת ובחדרים הסמוכים נמצא המוזיאון היהודי של רודוס.
עמית דניאלי
עמית דניאלי (נולד ב-25 באוגוסט 1985) הוא פרופסור למדעי המחשב באוניברסיטה העברית בירושלים המתמחה בתחום לימוד מכונות. כתב עשרות מאמרים בתחום לימוד מכונות.
זכה במלגת אדמס מטעם האקדמיה הלאומית הישראלית למדעים על מחקר שפורסם בכתב העת למתמטיקה דיסקרטית ובו תרומה משמעותית המניחה בסיס מתמטי יציב לתחום לימוד מכונות.
דניאלי עבד בגוגל כחוקר בארצות הברית בין 2015 ל־2017. עובד במשרה חלקית כחוקר בגוגל בתל אביב.
התפרסם במרץ 2023 בעקבות מעצרו בהפגנה נגד רפורמת לוין.
ביוגרפיה
דניאלי נולד וגדל בירושלים. למד בתיכון בויאר בירושלים. סיים תואר ראשון ותואר שני ודוקטורט במדעי המחשב ומתמטיקה באוניברסיטה העברית בירושלים.
נשוי ומתגורר בירושלים.
אדוארד תיאודור קומפטון
אדוארד תיאודור קומפטון (באנגלית: Edward Theodore Compton; 29 ביולי 1849 – 22 במרץ 1921) היה אמן גרמני יליד אנגליה, מאייר ומטפס הרים. הוא ידוע בזכות ציוריו ורישומיו של הנוף האלפיני, וכבש כ-300 פסגות הרים.
ביוגרפיה
קומפטון נולד בלונדון, בנו של תיאודור קומפטון, סוכן ביטוח חובב אמנות, וגדל בבית של קוואקרים דתיים מאוד. הוא למד בבתי ספר לאמנות, וכן למד זמן מה באקדמיה המלכותית בלונדון, אך למעשה הוא היה אוטודידקטי באמנות.
בשנת 1867, החליטה משפחתו להגר לגרמניה, לדרמשטאט, כדי שבנם ירכוש השכלה טובה וזולה יותר מאשר באנגליה. שם, באותה תקופה היה מקום מושבה של דוכסות הסן הגדולה של הדוכס הגדול לודוויג השלישי, וקהילה של אמנים התפתחה במקום. רשומות ביומנו של קומפטון מראים כי הוא וגם אביו היו מורים לאמנות - אליס, נסיכת הסן הייתה בין תלמידיו של אדוארד.
בין השנים 68–1867 סייר קומפטון באזורי ריינלנד, מוזל ואייפל בגרמניה, ועשה רישומים רבים. ביולי 1868, כל משפחת קומפטון נסעה לאלפים. הנוף האלפיני שנתקל בו במהלך טיול זה, במיוחד הנוף של פסגות אייגר, מונש ויונגפראו, גרם לאדוארד להיות צייר הרים.
בשנת 1869 התגורר קומפטון במינכן וכעבור שנתיים הציג לראשונה את עבודתו בארמון הזכוכית.
בשנת 1872 התחתן עם אוגוסטה פלץ ובמשך שנתיים הם נסעו דרך טירול, איטליה ושווייץ. משנת 1874 התיישבו בני הזוג בפלדפינג שעל אגם סטארנברג, בוואריה, ובנו שם בית נוח בשם וילה קומפטון.
בשנים שלאחר מכן נסע קומפטון להרי אוסטריה, סקנדינביה, צפון אפריקה, קורסיקה וספרד ותיעד את רשמיו במגוון ציורי צבעי שמן וצבעי מים וציורי דיו. אף על פי שאהב סצנות אלפיניות, ביקר קומפטון וצייר אזורים אחרים כמו הרי הטטרה הגבוהים במזרח אירופה, הרי סקוטלנד, ההברידים, איי לופוטן וצפון הכף בנורווגיה, והאנדים הקולומביאניים.
בשנת 1880 הפך קומפטון לחבר באקדמיה המלכותית בלונדון. מלבד עבודתו כצייר הוא התפרסם גם כמאייר ספרים של "התאחדות האלפים הגרמניים והאוסטרים" עם כותרות כמו "בהרים הגבוהים" מאת אמיל זיגמונדי (1889), "אודות פלס ופירן" (1901) ו"טיפוס הרים בתמונות" מאת אלפרד שטייניצר (1913). באנגליה הוא היה מבוקש גם כמאייר שמספק תמונות למגוון ספרים.
בזמן מלחמת העולם הראשונה הוא הוזמן על ידי הצבא האוסטרי לצייר מחזית ההר אך נאסר על ידי הפיקוד העליון של בוואריה. הוא הוצא גם מאגודת האמנים במינכן, מכיוון שהיה אנגלי.
פרט לאומנותו, היה קומפטון גם מטפס מצוין, שזכה להערכה רבה בזכות "כישורי טיפוס הרים מבריקים על קרח וסלע, התמדה ראויה להערצה שלו, סבלנותו הבלתי נדלית לשאת בתלאות". הוא היה חבר במועדון האלפים הבלעדי ובאיגוד האלפים הגרמני והאוסטרי.
קומפטון נפטר בפלדפינג ב-22 ביולי 1921, בן 72.
בנו אדוארד הריסון קומפטון ובתו דורה קומפטון היו גם ציירי הרים.
בתו השנייה מריון הייתה ציירת פרחים ודומם.
אמנות והשפעה
בהתחלה צייר במסורת הרומנטית האנגלית, קומפטון פיתח מאוחר יותר ייצוג מציאותי יותר של הטבע, בהנחיית רעיונותיו האמנותיים האמיתיים תוך שמירה על דיוק טופוגרפי. אפילו צבעי המים המוקדמים שלו מראים את החשיבות הרבה של בהירות ואור ועבודתו ראויה לציון גם בזכות הצגת האלמנטים כמו מים ואוויר, כולל ערפל. אפשר לראות בו אימפרסיוניסט.
אף על פי שקומפטון מעולם לא היה בעל השכלה פורמלית רבה, הוא השפיע על אמנים כמו ארנסט פלאץ וקרל ארנולד וכן על בנו אדוארד הריסון קומפטון ובתו דורה קומפטון.
מזמן
מזמן הוא סינגל שני מתוך האלבום ניסים שקופים של הזמרת-יוצרת הישראלית ריטה, שיצא לאור ב-3 באוגוסט 2017.
ביקורות
השיר זכה לביקורת חיובית מצד דודי פטימר: "ריטה מציגה גרסה רומנטית במיוחד של עצמה בשיר "מזמן"...הזמרת חוזרת לעצמה ומצדיקה בפעם המי יודע כמה את היותה זמרת ססגונית, רבגונית, מקורית ורלוונטית עם השיר החדש שלה...השיר...הוא רוק איכותי ומלודי, כשליריקה איכותית ("מתוך גביע הבדידות שלנו ניגר עסיס של ענבים כחולים") מתמזגת עם לחן מרענן וקליט וכל אלה מותאמים ככפפה ליד לקולה החד פעמי של ריטה שמבצעת בתשוקה וטבעיות שיר על אהבה שורדת.
ריבי גדות
ריבי גדות בן דוד (נולדה ב-7 ביולי 1953) היא שדרנית וקריינית חדשות ישראלית, שעבדה בקול-ישראל בשנים 1983–2017.
ביוגרפיה
גדות נולדה בתל אביב, גדלה בחולון ובקיבוץ עברון ולמדה בתיכון בפנימיית "הדסים". היא בוגרת תואר ראשון מורחב בחוג לתולדות האומנות, באוניברסיטת תל אביב.
ב-1983 התקבלה גדות לקורס קריינים של רשות השידור. היא החלה לשדר בתוכניות המוזיקה הקלה ברשת ג' שאפיינו את אמצע שנות ה-80, כמו: "לפנות ערב", להיטים לוהטים", "על בטוח", ו"מצעד הפזמונים הלועזיים".
ב-1994 סיימה קורס כתבים ועורכי חדשות של רשות השידור.
ב-1991 החלה לקריין מהדורות חדשות. דיווחה על הפיגוע במגדלי התאומים בניו-יורק ב-11 בספטמבר 2001, ועל הפיגוע במלון פארק בליל הסדר ב-27 במרץ 2002.
ב-2008 ערכה והגישה את הפרק על "עליית יהודי בולגריה", במסגרת התוכנית "שישים שנה למדינת ישראל". השר לשעבר ומראשי יהדות בולגריה ויקטור שם-טוב העניק לתוכנית את הראיון האחרון שנתן לכלי תקשורת, והוא אז בן 93.
נשואה ליצחק בן דוד, סמנכ"ל לסחר חוץ במשרד החקלאות, ולהם בת ובן.
סרז' איבקה
סרז' איבקה נגובילה (בצרפתית: Serge Jonas Ibaka Ngobila; נולד ב-18 בספטמבר 1989) הוא כדורסלן קונגולזי בעל אזרחות ספרדית, המשחק בעמדות הפאוור פורוורד והסנטר בקבוצת מילווקי באקס מליגת ה-NBA, וכן בנבחרת ספרד בכדורסל.
בשיאו נחשב איבקה לאחד משחקני ההגנה המצטיינים בליגת ה-NBA. הוא היה מלך החסימות של הליגה שנתיים ברציפות, נבחר שלוש פעמים לחמישיית ההגנה הראשונה ובעונת סיים במקום השני בהצבעה לשחקן ההגנה של העונה.
ראשית חייו
איבקה נולד בעיר ברזוויל כאחד מבין 18 אחים להורים שהיו כדורסלנים. אביו שיחק בנבחרת הרפובליקה של קונגו בכדורסל ואימו, שנפטרה כשהיה בן 8, שיחקה בנבחרת הרפובליקה הדמוקרטית של קונגו. כשהיה בן תשע פרצה מלחמת קונגו השנייה ומשפחתו נמלטה מביתה, בדומה למשפחות רבות, ועברה לצפון המדינה לעיר קטנה בה חי במשך ארבע שנים ללא מים זורמים או חשמל. במהלך המלחמה נכלא אביו, כשעבד בנמל ברפובליקה הדמוקרטית של קונגו השכנה, שוחרר רק בתום המלחמה ואיבקה גדל בבית סבתו. בנעוריו עבר לספרד שם החל לשחק כדורסל במדי קבוצות מקומיות. כשהיה בן 17 הוא הצטרף לקבוצת הנוער של ברצלונה ולאחר שנה עבר לשחק במדי קבוצת הבת שלה הוספיטלט מליגת המשנה. איבקה שותף במדי הקבוצה ב-32 משחקים לאורך העונה בהם תרם 11.3 נקודות, 8.2 והוביל את הליגה עם 3.0 חסימות ב.
אוקלהומה סיטי ת'אנדר
לקראת עונת הצטרף איבקה לקבוצת אוקלהומה סיטי ת'אנדר, ממשיכת דרכם של הסופרסוניקס. הוא ערך את הופעת הבכורה שלו בליגה כשעלה לדקות בודדות מול דטרויט פיסטונס, הוריד ריבאונד אחד ולא קלע. בעונת הרוקי שלו לצידו של רוקי נוסף, ג'יימס הארדן, הוא שותף ב-73 משחקים בהם תרם 6.3 נקודות ו-5.4 ריבאונדים למשחק, ובמשחקי הפלייאוף המשיך לעלות מהספסל, כמחליפו של ג'ף גרין, ותרם 7.8 נקודות, 6.5 ריבאונדים ו-2.0 חסימות, אך הקבוצה הודחה בשישה משחקים כבר בסיבוב הפלייאוף הראשון מול לוס אנג'לס לייקרס שהמשיכה וזכתה באליפות הליגה.
איבקה המשיך בעונה הבאה לעלות מהספסל, אולם לאחר העברתו של גרין ב לבוסטון סלטיקס הוא קיבל את ההזדמנות לפתוח בחמישייה. הוא הוליך את הליגה עם 198 חסימות במהלך העונה, אולם עם 2.4 חסימות למשחק, הפסיד את תואר מלך החסימות של הליגה לאנדרו בוגוט שסיים את העונה עם 2.6 חסימות בממוצע.
עקב שביתת השחקנים שדחתה את פתיחת עונת ה-NBA לשנת חזר איבקה לספרד וחתם על חוזה לחודשיים בקבוצת ריאל מדריד מליגת העל הספרדית בכדורסל תמורת 100,000 דולר לחודש, עם אפשרות לחזור לארצות הברית אם תיגמר השביתה. הוא שיחק במדי הקבוצה שישה משחקים בהם תרם 5.5 נקודות ו-4.7 ריבאונדים בטרם חזר לאוקלהומה.
בעונת המשחקים המקוצרת, שכללה 66 משחקים, המשיך איבקה לשפר את יכולותיו. הוא רשם את הטריפל דאבל הראשון בקריירה כשקלע 14 נקודות, הוריד 15 ריבאונדים וחסם 11 זריקות בניצחון נגד דנוור נאגטס בו רשם גם קווין דוראנט שיא קריירה עד אותו זמן של 51 נקודות וראסל וסטברוק הוסיף 40. היה זה המשחק הראשון בהיסטוריה של הליגה בו שחקן קולע מעל 50, שחקן שני מהקבוצה קולע 40 ושלישי רושם טריפל דאבל, והראשון בתולדות המועדון בו שחקן רושם טריפל דאבל עם מעל 10 חסימות. איבקה סיים את העונה כמלך החסימות של הליגה עם 3.6 חסימות בממוצע, נבחר לחמישיית ההגנה הראשונה ובבחירות לשחקן ההגנה של העונה סיים במקום השני, אחרי טייסון צ'נדלר ולפני דווייט הווארד שזכה בכל שלוש העונות הקודמות.
בעונת החל איבקה לגוון את משחקו. הוא החל לזרוק מעבר לקשת השלוש, ושיפר את הקליעה מ. הוא רשם שיאי קריירה של 13.2 נקודות ו-7.7 ריבאונדים, היה למלך החסימות של ליגת ה-NBA עונה שנייה ברציפות עם 3.0 למשחק, נבחר לחמישיית ההגנה הראשונה שנית, וסיים שלישי בבחירה לשחקן ההגנה, אחרי לברון ג'יימס ומארק גאסול. אוקלהומה ניצחה 2–4 את יוסטון רוקטס בסיבוב הראשון של הפלייאוף, אולם התקשתה בסיבוב השני מול ממפיס גריזליס ללא ראסל וסטברוק שנפצע מול יוסטון, והודחה בחמישה משחקים.
אורלנדו מג'יק
ביוני 2016 הועבר לאורלנדו מג'יק תמורת ויקטור אולדיפו, דומנטאס סאבוניס וארסאן אילייסובה.. כשחקן אורלנדו קלע איבקה 15.1 נקודות בממוצע למשחק, שווה לעונת השיא שלו בקריירה, אך הקבוצה הציגה יכולת חלשה.
טורונטו ראפטורס
בסיום העונה אמור היה להפוך לשחקן חופשי ולהשתחרר מחוזהו ללא תמורה, בשל כך העדיפה אורלנדו להעביר אותו בטרייד במהלך פגרת האולסטאר לטורונטו ראפטורס, בתמורה לטרנס רוס ובחירת סיבוב ראשון בדראפט. בעונת זכה עם טורונטו באליפות ה-NBA הראשונה בתולדותיה, לאחר שגברה על גולדן סטייט ווריורס בסדרת הגמר בתוצאה 4–2.
לוס אנג'לס קליפרס
בנובמבר 2020 חתם על חוזה לשנתיים בלוס אנג'לס קליפרס. איבקה שיחק בקליפרס במשך עונה וחצי שותף ב-76 משחקים וקלע 9 נקודות בממוצע למשחק, כאשר בפברואר 2022 העבירה אותו קליפרס בטרייד למילווקי באקס.
מילווקי באקס
ב-10 בפברואר 2022 ביום האחרון של הטרייד דד-ליין, עבר איבקה למילווקי באקס בטרייד בו היו מעורבות ארבע קבוצות, דטרויט פיסטונס, סקרמנטו קינגס, לוס אנג'לס קליפרס ומילווקי באקס, במסגרת הטרייד שבעה שחקנים החליפו קבוצות בנוסף לשתי בחירות דראפט.
נבחרת ספרד
בחודש מרץ 2011 הגיש איבקה בקשה לקבלת דרכון ספרדי, מתוך מטרה לחזק את הנבחרת הספרדית לקראת אליפות אירופה בכדורסל 2011. בחודש ביולי, כחודש וחצי לפני פתיחתם של המשחקים, בקשתו התקבלה והוא הפך לאזרח ספרדי.
באליפות אירופה עצמה, שהתקיימה בליטא, סייע איבקה לנבחרתו החדשה להעפיל עד לגמר הטורניר בו פגשה את נבחרת צרפת. במשחק הגמר הראה איבקה את יכולות ההגנה שלו כשחסם חמש פעמים תוך מספר דקות, וסייע לקבוצתו להגדיל את היתרון עד לניצחון 85–98 בסיום.
באולימפיאדת לונדון (2012) היה איבקה שותף לזכייתה של הנבחרת הספרדית במדליית הכסף.
אילקה גדה
אילקה גדה (בהונגרית: Gedő Ilka) (26 במאי 1921 – 19 ביוני 1985) הייתה ציירת ואמנית גרפית יהודייה-הונגרייה. עבודתה שורדת עשרות שנים של רדיפה ודיכוי, תחילה על ידי המשטר הפאשיסטי-למחצה של שנות השלושים והארבעים ולאחר מכן, לאחר פרק זמן קצר של חופש יחסי בין השנים 1945 ל-1949, על ידי המשטר הקומוניסטי של שנות החמישים עד שנת 1989. בשלב הראשון בקריירה שלה, שהסתיימה בשנת 1949, היא יצרה מספר עצום של רישומים ניתן לחלק את הציורים לסדרות שונות. משנת 1964 ואילך, היא חידשה את פעילותה האמנותית ביצירת ציורי שמן. "אילקה גדה היא אחת המאסטריות הבודדות של האמנות ההונגרית. היא לא קשורה למגמות האוונגרדיות או המסורתיות. שיטת היצירה חסרת התאמה שלה מאפשרת להשוות אותה עם אמנים אחרים.
ראשית חיים והכשרה
אילקה גדה נולדה מנישואי שמעון גדה מורה להונגרית וגרמנית בגימנסיה היהודית של בודפשט ושלאלזה וייסקופף ב-26 במאי 1921. אביה היה מורה בבית הספר היהודי לדקדוק, אמה עבדה כפקידה. כמה מהסופרים והאמנים ההונגרים המובילים באותה עת היו בין מעגל החברים של המשפחה. אילקה גדו גדלה במשפחה, שם הייתה לה כל הזדמנות להפוך לאמנית משכילה ורגישה. היא למדה בבית ספר תיכון הנושא את השם בית ספר חדש. בית ספר זה הציע תוכנית לימודים חדשנית ושיטות הוראה. מאז ילדותה המוקדמת ציירה אילקה גדו ללא הרף, והקליטה את חוויותיה. את סדרת היובניליאס, שהשתמרו לחלוטין באחוזתו של האמן, ניתן להכניס לסדר כרונולוגי, וכך מתמודדים עם יומן ויזואלי.
מסוף שנות השלושים ועד ראשית שנות הארבעים אילקה גדה קיבלה הכשרה משלושה אמנים ממוצא יהודי שנהרגו על ידי הנאצים בסוף המלחמה.
בשנת 1939 למדה גדה בבית הספר הפתוח של טיבור גאלה (1896–1944). המאסטר השני של גדה היה ויקטור אראדי (1879-1944), צייר וגרפיקאי בסגנון נטורליסט-אימפרסיוניסטי ואר נובו. המורה השלישי של גדה היה הפסל אישטוואן אורקני שטרסר (1911-1944). משטרסר גדה למדה את מוצקות הדוגמנות הפסלית ואת ייצוג ההמונים.
לאחר שעברה את בחינות עזיבת בית הספר, אילקה גדה שקלה ברצינות להתחיל את לימודיה האמנותיים בפריס, אך המלחמה התערבה, ובשל החוקים היהודיים (הנומרוס קלאוזוס ובמיוחד החוק היהודי השני והחוק היהודי השלישי) היא לא יכלה ללכת גם לאקדמיה ההונגרית לאמנות. אפילו לו גדה הייתה רוצה להשתתף באקדמיה, סביר להניח שהייתה מוצאת את דרכה חסומה. עם הגידול בהשפעתם של הפשיסטים ההונגרים, מפלגת צלב החץ, החלה ההפרעה הגלויה של היהודים בשנת 1938 עם החוק היהודי הראשון ואלה שבאו אחריו.
עד ראשית שנות הארבעים, יחד עם אמנים צעירים אחרים, ביקרה אילקה גדה בסטודיו של גיולה פאפ (1899–1982) שהיה בעבר תלמידו של יוהנס איטן ומורה של באוהאוס. בשנת 1942 השתתפה אילקה גדה בתערוכה שאורגנה על ידי קבוצת האמנים הסוציאליסטים ושמה חופש והעם שהתקיימה במרכז איגוד עובדי המתכת.
רישומים שנעשו בגטו בודפשט
ב-19 במרץ 1944 פלשו שמונה חטיבות גרמניות להונגריה. רדיפת יהדות הונגריה החלה ברצינות. במהירות שאין דומה לה גורשו כמעט כל יהודי המחוז של הונגריה למחנות ריכוז בפולין, שם נרצחו רובם. במלחמת-העולם השנייה נספו כ-500,564 מיהודי הו'. כ-63,000 נספו לפני כיבוש הארץ בידי הגרמנים. מתוך 500,501 הנספים בימי הכיבוש היו כ-800,267 יהודים תושבי הו' שבגולות חוזה טריאנון, וכ-700,233 מן החבלים שסופחו להו' מצ'כוסלובקיה, מרומניה ומיוגוסלוויה.
למרות מחאות מצד מנהיגי הכנסייה וניסיונותיו המהוססים של מיקלוס הורטי לעצור את הגירושים, עד קיץ 1944 נאספו יחדיו כ־200,000 יהודים בגטו בודפשט ובבתים שהוגדרו במיוחד. בעקבות הניסיון הלא מוצלח של הורטי להוציא את הונגריה למלחמה, ביצעה מפלגת צלב החץ השתלטות צבאית ב־15 באוקטובר 1944. בגטו החלו ימי הסיוט הגרועים ביותר. באמצעות מזל עצום הצליחה אילקה גדő להימלט מגירוש ושרדה.
ב גטו בודפשט בילתה אילקה גדו את מרבית זמנה בקריאה ורישום שהקליטה את סביבתה, את חבריה, הזקנים והילדים. רישומים אלה הם מסמכים שלא יסולא בפז, אך הם גם אלגוריות על השפלות אנושיות וחוסר הגנה. על אחד מציורי הדיוקן העצמי שלה, היא מציגה מבט חזיתי על עצמה, ומראה אדם שאיבד שליטה בגורלה שלה. בהתאם, אין לה גיל וכמעט אין יותר מין.
רישומי דיוקן עצמי (1945–1949)
בערב ראש השנה 1945, אילקה גדה פגשה את אנדרה בירו שלמד כימיה באוניברסיטת סגד, ולאחר המלחמה החל לעבוד במכון מחקר שבראשו עמד המדען ההונגרי זוכה פרס נובל אלברט סנט-גיירגי.
רישומי מפעל גאנז (1947–1948)
כל הזמן בחיפוש אחר נושאים חדשים, מצא גדו במפעל המכונות של גאנץ, בסמוך לביתה ברחוב פילר, סביבה עשירה ומונפחת חזותית לצייר. לאילקה גדו ניתנה אישור לבקר במפעל גאנץ בהמלצת איגוד הסחר החופשי של אמנים. כמו בפורטרטים העצמיים שלה מאותה תקופה, הרישומים והפסטלים שלה של מפעל גנץ, המציגים מספר נושאים שחוזרים על עצמם, הם רישומים מהירים של חוויה רגעית החושפים ריכוז רוחני עז וכוח אקספרסיבי. קווים מתנדנדים עצביים משקפים את רשמי האמן מעבודה תעשייתית. ההחלטה של איקה גדו לצייר מפעל לא הייתה מניעה פוליטית, ואין זכר לאידיאליזציה ברישומים אלה. נוף פנורמי דרמטי של חללי פנים עצומים מתחלף במחקרים רחמניים על עובדים מותשים. הרישומים של אילקה גדה של מפעל גאנז הם מציאותיים, אך חשוב מכך, אקספרסיביים ומרגשים. בעבודות אלה מרחב וצורות גדולות מוצגים כחידוש. בין המטוסים והגושים האדם מצטמצם לדמות סכמטית. נראה שהאובייקטים המופיעים בחלל זוללים את הדמויות.
תקופת השקט היצירתי (1949–1965)
מלבד משפחתה וכמה חברים, איש לא ראה את ציוריה של גדה בעת הכנתם. במהלך תקופה זו בין השנים 1945–1949, כמו גם פסטל היא החלה להשתמש בשמן, אך גדה בהתקף דיכאון ולא ראתה דרך לצאת מהדילמות שחוותה, הרסה את רוב ציורי השמן שהופקו בשנים אלו. לאחר תקופת חופש יוצאת דופן בין 1945 ל-1948, פרוץ הדיקטטורה הקומוניסטית השפיע לרעה על חייה של אילקה גדו, והיה אחת הסיבות לכך שהיא ויתרה על פעילות אמנותית במשך שש עשרה שנה. בשנת 1949 הפסיקה אילקה גדה לצייר ולשרטט. הנטישה מרצונה נמשכה עד 1965. בשנים אלה, מלבד כמה רישומי צבע, היא לא לקחה שום עיפרון או מברשת לידה, וסירבה לעשות זאת אפילו במשחק עם ילדיה. יש להסביר את החלטתה מכיוון שזה קורה לעיתים רחוקות מאוד שאמן, אשר ראה באמנות משמעות ומשמעות החיים, מפסיק ליצור מבלי שנאלץ לעשות זאת. היו שלוש סיבות להפסקת העבודה האמנותית. הראשון היה הופעת הדיקטטורה הקומוניסטית, השנייה חוסר ההכרה שהוענקה לאמנותה של אילקה גדו (חבריו של גד 'היו בעלי יחס עוין לכל מה שהיה ייצוגי או פיגורטיבי, כאשר אי־פיגורציה אומצה כאמצעי לביטוי פוליטי) וה השלישי היה שאילקה גדה זיהתה שהיא יכולה להישאר נאמנה לכישרונה רק על ידי הפסקת יצירת אמנות.
כשאילקה גדה הפסיקה ליצור אמנות, היא לא זנחה לגמרי את האפשרות לחדש. היא למדה בלימודים נרחבים בתולדות האמנות. היא קראה רבות על תורת הצבעים. היא קראה ורשמה הערות מדוקדקות של ספרו של גתה תורת הצבעים, ותרגמה קטעים ארוכים מיצירה זו. ללא מחקרים אלה עולם הצבעים של התקופה האמנותית השנייה לא היה אפשרי.
באמצע שנות ה-60 של המאה הקודמת האמנית שמה כמעט את כל הרישומים של התקופה הקודמת בפספורטרים והיא גם בחרה אותם בתיקיות לפי נושאים. פעילות זו נמשכה שנים רבות. תערוכת היחיד הראשונה של האמן הייתה תערוכת סטודיו שנפתחה ב־15 במאי 1965 והציגה מבחר רישומים אשר נעשו בין השנים 1945–1948.
מראשית שנות ה-60, אחיזתה של המפלגה הקומוניסטית בחברה התרופפה מעט, אך בידודה של אילקה גדו נמשך. מצבה של אילקה גד"ס החמיר עוד יותר בגלל העובדה שרבים מחבריה, בניגוד אליה, עשו פשרות עם המשטר, בעוד האמנים המוכשרים של הדור הצעיר פשוט בחרו במערכת המדיניות האמנותית הרשמית ומצאו הכרה. במערב. בשנתיים האחרונות של המלחמה ובתקופת החופש בת ארבע השנים אחרי 1945, יצרה אילקה גד 'מספר עצום של רישומים שקיומם נשכח עד שלבסוף הציגה את התערוכה הציבורית הראשונה שלה בשנת 1980 בגיל חמישים ותשע.
ציורים
בשנות השישים אילקה גדה התחילה לצייר שמן. היא הכינה ציורים "דו-שלביים". תחילה ציירה רישום של קומפוזיציה, הכינה מוק-אפ וכתבה את שם הצבעים המתאימים לתחומים השונים. היא הכינה אוסף של דגימות צבע, והיא כתבה לאן הצבעים ילכו במקומות שבהם הם הוחלו בסופו של דבר. על ציוריה נראה כי עוצמת הצבעים הקרים והחמים זהה. היא יצרה את ציוריה באיטיות, בתוך ספקולציות, ורשמה את שלבי תהליך היצירה ביומנים כך שניתן יהיה להתחקות אחר יצירתם של כל הציורים. גדו נפטרה ב-19 ביוני 1985, בגיל 64, חודשים ספורים לפני גילויה בחו"ל. זירת פריצת הדרך הייתה גלאזגו שם הציגה גלריית המצפן את ציוריה ורישומיה בשנת 1985.
מסיבת כרבולים
מסיבת כִּרבולים (באנגלית: Cuddle party), היא אירוע מאורגן שנועד לאפשר חוויה של מגע גופני אינטימי לא-מיני בין אנשים באמצעות התכרבלות.
מסיבת הכרבולים הוצעה לראשונה בידי זוג מאמנים אישיים מניו יורק בשנת 2004 וזכתה להתעניינות וסיקור רחב בתקשורת. בעקבות הסיקור הפכה לתופעה בניו יורק ובעקבותיה בערים רבות במדינות שונות בארצות הברית ובמדינות נוספות, בהן אנגליה וישראל. הרעיון העומד מאחוריו הוא שיש אנשים שסובלים מחסך במגע גופני. בשגרת החיים המודרניים, כאשר אותם אנשים יושבים מול מחשב כל היום ואין להם מגע עם אנשים מחוץ למרחב הווירטואלי, נוצר אצלם חסך. בשביל אותם אנשים פותחו מסיבות הכרבולים.
התופעה זכתה לאזכורים בתרבות הפופולרית, כך למשל עומדת מסיבת כרבולים ברקע אחד מפרקי העונה הרביעית של סדרת המתח האמריקאית CSI: ניו יורק.
גרגור
גרגור הוא קול שנוצר על ידי חתולים כאשר הם מרגישים שמחה ושלווה, וכן כדי לציין הנאה, וגם כאשר מתקרבים הבעלים שלהם ובני האדם האהובים עליהם. גרגור משוחרר גם על ידי חתולים חולים או כאשר הם מרגישים מדוכאים.
כאשר חתול מגרגר זה הופך את שמיעת קול פעימות הלב שלו או את שמיעת נשימותיו לבלתי אפשרי, ומכיוון שחתולים רבים מפסיקים לגרגר כשהם רואים מים זורמים מהברז, אז אפשר לשמוע את קצב הלב ואת נשימותיהם בצורה ברורה יותר, כך שבמרפאה וטרינרית חלק מהאנשים פותחים את הברז כדי לעצור את החתול מלגרגר עד שהם מצליחים לזהות את נשימותיו ואת דפיקות הלב שלו.
חיות נוספות - חיות נוספות, שאינן חתולים, שמגרגרות: דביבון מצוי, גחניים, נמיות, דובים, גיריות, שועלים, צבועים, ארנבות, סנאים, טפירים, ואחרים.
J.Lo
סינגלים
האלבום הנפיק ארבעה סינגלים. הסינגל הראשון מהאלבום היה "Love Don't Cost a Thing" אשר היה להצלחה עולמית, המשך ההצלחה הייתה גם לסינגל "Play" שהגיע ל-20 המובילים במצעד הבילבורד הוט 100 וברחבי העולם הצליח "Play" לחדור לעשרת המובילים במצעדי הפזמונים.
הסינגל השלישי היה "I'm Real" שהיה להיט נוסף שחדר לעשרת המובילים ברוב המדינות והגיע למקום הראשון במצעד ההוט 100 של הבילבורד והפך לשני של לופז שעשה זאת, והאחרון "Ain't It Funny" זכה להצלחה דומה, והרמיקס שיצא לו מתוך האלבום, J to tha L–O! The Remixes, הצליח לכבוש את פסגת מצעד ההוט 100 גם כן, ובכך הפך את לופז לאמן הראשון אשר הצליח לעשות זאת עם רמיקס לשיר.
הצלחה
עם יציאתו נכנס האלבום היישר אל המקום ה-1 במצעד הבילבורד 200, ובכך הפך לראשון של לופז שעושה זאת. באותו זמן הצליח האלבום להעפיל לצמרת מצעדים רבים, ובעקבות זאת החלו הסינגלים מן האלבום להימכר בכמויות גדולות בכל רחבי העולם.
אברצ'י אזה
אברצ'י אולוצ'י אזה (באנגלית: Eberechi Oluchi Eze; נולד ב-29 ביוני 1998) הוא כדורגלן אנגלי המשחק בעמדת הקשר ההתקפי בקריסטל פאלאס.
קריירה
אזה נולד בגריניץ' שבאנגליה להורים ניגרים. בגיל 8 התחיל לשחק באקדמיית הנוער של ארסנל, ממנה עבר גם לאקדמיות הנוער של פולהאם, רדינג ומילוול. באפריל 2016 עזב את מילוול, לאחר שזו לא הציעה לו חוזה מקצועני.
אזה הלך להבחן בקבוצת קווינס פארק ריינג'רס מהפוטבול ליג צ'מפיונשיפ, וב-3 באוגוסט 2016 חתם במועדון. ב-7 בינואר 2017 ערך את הופעת הבכורה שלו במדי הקבוצה הבכירה של המועדון, בהפסד 1–2 לבלקברן רוברס במשחק גביע ה-FA. לאחר אותו משחק, האריך את חוזהו במועדון עד ליוני 2019.
ב-31 באוגוסט 2017 הושאל לוויקומב וונדררס מההפוטבול ליג השנייה עד לינואר 2018. הוא ערך את הופעת הבכורה שלו ב-9 בספטמבר 2017, בתיקו 0–0 עם ניופורט קאונטי. הוא הופיע ב-20 משחקי ליגה וכבש חמישה שערים, שסייעו לוויקומב להעפיל לצ'מפיונשיפ בתום העונה.
בינואר 2018 שב לקווינס פארק ריינג'רס, והשתלב בהרכב הקבוצה. ב-7 באוגוסט 2018 האריך את חוזהו במועדון עד ליוני 2021. בעונות 2018/2019 ו-2019/2020 הפך לשחקן מרכזי מאוד בקבוצה, כשלאורך שתי עונות אלו שיחק 94 משחקים וכבש 18 שערים.
ב-28 באוגוסט 2020 נרכש על ידי קריסטל פאלאס מהפרמייר ליג בכ-18 מיליון אירו, וחתם על חוזה לחמש עונות. הוא ערך את הופעת הבכורה שלו במחזור הראשון של הליגה, בניצחון 1–0 על סאות'המפטון. את שערו הראשון בקבוצה כבש ב-7 בנובמבר 2020, כשכבש בבעיטה חופשית בניצחון 4–1 על לידס יונייטד. במאי 2021 נפצע בגיד האכילס, והחמיץ את סוף עונת 2020/2021 ואת תחילת עונת 2021/2022.
קריירת נבחרות
אזה התאמן בעבר עם נבחרת ניגריה, אך בחר לייצג את נבחרות אנגליה הצעירות השונות. במאי 2021 זומן לראשונה לסגל נבחרת אנגליה הבוגרת, אך נפצע באימון הנבחרת והחמיץ את יורו 2020, בו הגיעה הנבחרת עד לגמר.
איציק אוחנה
איציק אוחנה (נולד ב-10 בספטמבר 1997, ח' באלול ה'תשנ"ז) הוא כתב ועורך מדור בידור וסלבס באתר החרדי 'כיכר השבת' ועמוד 'הרבנית של האינסטגרם', המכונה: "גיא פינס של המגזר החרדי".
ביוגרפיה
נולד ב-1997 ברכסים לאביו אברהם, רב ומנהל ישיבה באלעד ולאימו חגית, מנהלת מחלקת חינוך בעיריית אלעד. אחותו היחידה רחלי נפטרה בגיל 7 ממחלה.
אוחנה התחנך בתלמוד תורה זכרון יעקב ובישיבת אורחות יהודה באלעד.
קריירה
לאחר סיום לימודיו בישיבה ב-2015, החל לעסוק בתחום התקשורת כמגיש ב'קווי נייעס'. בתחילה, הגיש ב'קול החרדי', ולאחר מכן עבר להגיש חדשות ולשדר ב'חדשות הסקופים'. במקביל, עבד כ-4 שנים ככתב ועורך באתר 'בחדרי חרדים', בשנת 2019, עבר לשמש ככתב בידור וסלבס באתר 'כיכר השבת', ביחד עם הפקת אולפן המרכזי.
בשנת 2020, ייסד את עמוד התקשורת 'הרבנית של אינסטגרם' ביחד עם איש התקשורת יוני קודם.
נכון לאוגוסט 2023, אוחנה מגיש ועורך את מדור הרכילות השבועי הפופולארי ביותר 'ז'ופניק בכיכר', המסכם את השבוע בציבור החרדי. בנוסף, הוא משמש כפרשן לענייני דת וחרדים עם דגש על ידוענים בעולם זה, עבור גופי התקשורת הכללית.
אוחנה הוא גם מנהלו האישי של הזמר וכוכב הרשת שוקי סולומון.
חיים אישיים
אוחנה רווק ומתגורר באלעד.
נאו-פגניות שמית
נאו-פגאנית שמית היא שם לקבוצה רופפת של ניסיונות להקים גרסאות חדשות של הדתות השמיות העתיקות שמלפני היהדות המונותאיסטית. דתות נאו-פגאניות אלו נפוצות בעיקר בקרב אשכנזים בארצות הברית.
נאו-פגאניזם יהודי
המרכזיים העיקריים של נאו-פגניות יהודית הם ארצות הברית, ישראל ולבנון. רעיונות בדבר דת פגאנית מקורית שממנה צמחה היהדות המונותאיסטית החלו להיות פופולארים בעקבות כתביו של רפאל פטאי בשנות ה-60 של המאה ה-20. בספרו "האלה היהודית" מתוארות קבוצות שסגדו לשכינה (או אשרה) כאלה האם בבית-המקדש בתקופת שלמה המלך. במהלך הצמיחה הנאו-פגאנית בארצות הברית בשנות ה-70 וה-80 של המאה ה-20 צמחו גם קבוצות קטנות של דתות נאו-פגאניות כנעניות ויהודיות. רובן כללו אלמנטים מדתות נאו-פגאניות גרמאניות, כמו אסאטרו ווויקה.
בשנת 2003 יצא-לאור הספר "המיתולוגיה היהודית" מעת החוקר חגי דגן. ספר זה מתאר את הצדדים הפולקלוריסטים, עממים, פוליתאיסטים, שמאניים ומאגיים של היהדות לאורך התקופות, החל מהגרסאות הכנעניות שלה עד לעת המודרנית, באופן מקביל לסיפור התנ"כי ובשימוש בלשון ציורית. ספר זה מזכיר במובנים אלו את הספרים של התנועה הנאו-פגנית הגרמאנית המוקדמת. בניגוד לתנועה זו, נראה שהספר לא מוותר על ניסיונות לאוניברסליזם, ושומר על המהות האוניברסלית של היהדות.
בהתאם למחקר שהתגבש בעקבות ספרים אלו, הדת היהודית המוקדמת, שבתקופה זו (עידן הברונזה) עוד לא נקראה יהדות, הייתה דומה לשאר דתות כנען, ואופיינה במסגדים מקומיים, פולחן פוליתאיסטי וסגידה לאלה האם. יהוה היה אל-מקומי מאזור הר שעיר, של עם שמי, שעם הזמן נהיה לשבטי-ישראל ולדת היהודית. בעקבות גלות בבל והספיגה של אלמנטים מהדת הזרטוסטריאנית הדת היהודית נהייתה יותר ויותר מונוטאיסטית והתרכזה בפולחן יהוה, לימוד ספר התורה, אמונה בישראל כעם נבחר ועמידה במצוות. מקור תנועה חברתית זו היה באימוץ של עקרונות אלו מגולי-בבל בידי מעמד בעלי-הקרקעות תוך ברית עם מעמד הכהונה בכנען בעידן הברזל המאוחר.
הדת הנאו-פגאנית היהודית כוללת בתוכה את התנועה של הכישוף היהודי (אנגלית: Jewitchery) דתות אלו מושפעות מפמיניזם יהודי ומתרכזות בעבודת האשרה בדת העתיקה של עמי כנען והסביבה.
אינדי פולק
אינדי פולק, או "אינדי עממי", הוא סוגה של מוזיקת הפולק. זרם המוזיקה הופיע בשנות ה-90 של המאה ה-20 אצל זמרים וכותבי שירים מתחום האינדי רוק אשר הושפעו ממוזיקת הפולק של שנות ה-50, ה-60 ותחילת שנות ה-70 של המאה ה-20, ממוזיקת קאנטרי ומאינדי רוק.
האמנים הראשונים בסוגה כוללים את לו ברלו, ג'ף באקלי ואליוט סמית'. הסוגה מתקשרת בעיקר לסגנונות הבארוק פופ, Freak folk, פולק פסיכדלי ו-New Weird America. הסוגה התרחבה באופן משמעותי בשנות האלפיים, כאשר זמרים ולהקות כמו ברייט אייז, ביירות, בון איבר, פליט פוקסס, The Decemberists וממפורד אנד סאנז יצרו מוזיקה בסוגה זו.
המבנה העל-דק
במכניקת הקוונטים, המונח המבנה העל-דק מתייחס לאוסף אפקטים המובילים לתזוזות ופיצולים שונים ברמות האנרגיה של אטומים, מולקולות ויונים. השם, המבנה העל-דק, מתייחס ל"מבנה הדק" שהוא תוצאה של אינטראקציה בין המומנט המגנטי, \mu, לבין הספין, s, והמספר הקוונטי האזימוטלי, l. גודל התיקון במבנה העל-דק, בדרך כלל, קטן בכמה סדרי גודל ביחס לתיקוני המבנה הדק, והוא תוצאה של האינטראקציה של הגרעין (או גרעינים, במולקולות) עם השדה החשמלי או המגנטי הנוצרים בתוך האטום או המולקולה.
באטומים, המבנה העל-דק הוא תוצאה של המומנט המגנטי של הגרעין בשדה המגנטי הנוצר על ידי האלקטרון, ואנרגיית מומנט הקאודרופול החשמלי של הגרעין בגרדיאנט שדה חשמלי כתוצאה מחלוקת המטען בתוך האטום. גם במולקולות שני אפקטים אלו הם האפקטים העיקריים אך בנוסף אליהם ישנם אפקטים נוספים הנובעים מהאינטראקציה בין המומנט המגנטי וגרעיני המולקולה השונים, ובין המומנט המגנטי של הגרעינים והשדה המגנטי הנוצר על ידי סיבוב המולקולה.
היסטוריה
המבנה העל-דק נצפה לראשונה בשנת 1881 על ידי אלברט אברהם מייקלסון, אולם ההסבר לתצפית ניתן רק בשנת 1924 על ידי וולפגנג פאולי, תוך שימוש מכניקת הקוונטים, על ידי הוספת מומנט מגנטי לגרעין.
ב-1935 הציעו הפיזיקאים הגרמנים הרמן שילר (Schüler) ותיאודור שמידט (Schmidt) את הקיום של מומנט קוואדרופול לגרעין כדי להסביר שגיאות במבנה העל-דק.
תאוריה
תיאורית המבנה העל-דק נובעת ישירות מאלקטרומגנטיות ומתאימה לאינטראקציה בין המומנטים המגנטיים של הגרעין (פרט למומנט הדיפול) לבין השדות הנוצרים באטום. תאוריה זו מתאימה לאטומים אך ניתן להשתמש בה עבור כל גרעין במולקולה בנפרד, עם תיקונים המתאימים למקרה של מולקולות.
דיפול מגנטי
האיבר החשוב בהמילטוניאן המבנה העל-דק הוא לרוב איבר הדיפול המגנטי. לגרעין בעל ספין שונה מאפס, \mathbf{I}, יש מומנט דיפול מגנטי,, הנתון על ידי:
כאשר g_\text{I} הוא הפקטור הגירומגנטי ו הוא המגנטון של גרעין זה.
למומנט דיפול,, בנוכחות שדה חשמלי, \mathbf{B}, יש השפעה על ההמילטוניאן מהצורה:
לעומת זאת במקרה שבו לא מופעל שדה מגנטי חיצוני, \mathbf{B}, מרגיש הגרעין את השדות הקשורים למספר הקוונטי האורביטלי, l, ולספין, s, של האלקטרון:
התנועה של אלקטרון סביב נקודה קבועה, במקרה שלנו הגרעין, גורמת למומנט תנע זוויתי. השפעתו על גרעין של אלקטרון בודד, בעל מטען -e ובמרחק \mathbf{r} ביחס לגרעין, נתון על ידי:
כאשר אם נכתוב את המרחק, \mathbf{r}, במונחים של מגנטון בוהר נקבל:
כאשר זה תנע האלקטרון, p, ו  הוא המומנט האורביטלי ביחידות של \hbar, l, ניתן לכתוב:
עבור המקרה הכללי ביטוי זה נכתב בעזרת סכום על כל המומנטים האורביטליים,, כאשר נסכום על כל האלקטרונים ונעזר בהטלה, , כש. עבור מצבים עם היטל מוגדר היטב של מומנט התנע הזוויתי,, אפשר לכתוב,, ומקבלים:
המומנט המגנטי של ספין האלקטרון הוא תכונה שונה באופן מהותי מהמומנט האורביטלי בכך שהוא אינטרינזי, כלומר אינו תלוי בתנועת האלקטרון. כבכל מומנט מגנטי הקשור לחלקיק טעון אנו מקבלים מומנט דיפול מגנטי המשמש כמקור של שדה מגנטי. לאלקטרון בעל ספין, \mathbf{s}, יש מומנט מגנטי,, הנתון על ידי:
כאשר הוא הפקטור הג'ירומגנטי של ספין האלקטרון והסימן השלילי נובע מכך שמטען האלקטרון שלילי (כלומר עבור חלקיק עם מטען חיובי, מסה זהה והעובר באותם דרכים, היינו מקבלים זרמים זהים לחלוטין אך בכיוון ההפוך).
השדה המגנטי של מומנט דיפול,, נתון על ידי:
הר קוזיאק
הר קוזיאק (באנגלית: Mount Kozyak; בבולגרית: връх Козяк) הוא הר מכוסה בקרח ברי ברוגמן באי לייז ' בארכיפלג פאלמר, בחצי האי האנטארקטי שבאנטארקטיקה.
גובהו של ההר 600 מטרים מעל פני הים.
המבנה העל-דק
דיפול מגנטי
האיבר הראשון בביטוי מייצג את התרומה לאנרגיה על ידי מומנט התנע הזוויתי של האלקטרון. האיבר השני מייצג את האנרגיה מהאינטראקציה עם מומנט הדיפול המגנטי שנוצר על ידי מומנט ספין האלקטרון. האיבר השלישי, הידוע גם כ"איבר המגע של פרמי", ומתקשר עם האינטראקציה הישירה בין דיפול הגרעין לבין דיפול הספין של הגרעין והוא שונה מאפס רק עבור מצבים עם צפיפות ספין אלקטרון סופית במיקום הגרעין (אלא עם אלקטרונים לא מצומדים במצב s). כמו כן ישנה טענה שניתן לקבל ביטוי שונה אם לוקחים בחשבון את הפילוג המדויק של המומנט המגנטי בגרעין.
הר קוזיאק
ההר מתנשא מעל מפרצון קוריה שמצפון מזרח לו; מעל מפרצון בריפארה שמדרום לו; ומעל קרחון סיגמן שמצפון-מערב לו.
המבנה העל-דק
דיפול מגנטי
עבור מצבים עם l\neq0 ניתן להביע את חלק זה כך:
הר קוזיאק
גילוי ומיפוי הקרחון
ההר מופה על ידי סוקרים בריטיים בשנת 1978.
המבנה העל-דק
דיפול מגנטי
תחת ההנחה שהמבנה העל-דק קטן מאוד יחסית למבנה הדק (לעיתים נקרא צימוד-IJ באנלוגיה לצימוד-LS) ובנוסף I ו-J מספרים קוונטיים טובים ואיברי המטריצה ניתנים לקירוב כלכסון ב-I ו-J אזי ניתן (נכון באופן כללי עבור יסודות קלים) להקרין את N על J (כאשר  הוא מומנט התנע הזוויתי הכולל) וידוע כי:
משום ש
כאשר הוא המומנט הזוויתי הכולל, נקבל אנרגיה:
במקרה זה אינטראקציות המבנה העל-דק עומדות בדרישות חוק הרווחים של לנדה.
קוואדרופול חשמלי
לגרעינים בעלי ספין יש מומנט קוורדרופול חשמלי. במקרה הכללי ניתן לייצגו בעזרת טנזור ממעלה שנייה,, שרכיביו נתונים על ידי:
כאשר i ו-j הם אינדקסי הטנזור ונעים בין 1 ל-3, x_i ו-x_j הם המשתנים המרחביים, x, y ו-z תלויים בערכי i ו-j בהתאמה, \delta_{ij} היא הדלתא של קרונקר ו- היא צפיפות המטען. כטנזור תלת-ממדי ממעלה שנייה, יש למומנט הקוואדרופול 3^2=9 רכיבים. מהגדרת הרכיבים ברור כי הטנזור הוא מטריצה סימטרית חסר עקבה, המותירים רק חמישה רכיבים במודול הפשוט. נביע באמצעות הנוטציה של המודול הפשוט של הטנזור הספרי ונקבל:
האנרגיה הקשורה למומנט הקאוודרופול בשדה חשמלי אינה תלויה בעוצמת השדה אלא בגודל השינוי (הגרדיאנט) המסומן ב, עוד טנזור שתי רמות נתון על ידי רוטור השדה החשמלי:
כאשר רכיביו נתונים על ידי:
שוב ברור כי זהו טנזור סימטרי, מפני שמקור השדה האלקטרומגנטי בגרעין הוא פיזור המטען מחוץ לגרעין בלבד, ניתן להביעו בעזרת חמישה רכיבים,, בעזרת:
ובנוסף:
לכן איבר הקוואדרופול בהמילטוניאן ניתן על ידי:
גרעין טיפוסי מקיים בקירוב טוב מאוד סימטריה מעגלית לכן כל האיברים מחוץ לאלכסון שואפים לאפס, ולכן, לרוב, מומנט הקאוודרופול החשמלי של הגרעין מיוצג על ידי Qzz.
מדידות
ישנן מספר דרכים למדוד את השפעות המבנה העל-דק, ביניהן בעזרת הספקטרום של אטומים ומולקולות ובתוך הרזוננס הפרמגנטי של האלקטרון ברדיקלים חופשיים וביונים של מתכות.
שימושים
נעזרים בתופעה זו בתחומים רבים בפיזיקה, בהם אסטרופיזיקה, טכנולוגיה גרעינית, הגדרת היחידות הסטנדרטיות (SI) שנייה ומטר, ניסויים מדויקים באלקטרודינמיקה קוונטית ובמחשוב קוונטי.
בדר א-דין בוענאני
בדר א-דין בוענאני (בערבית: بدر الدين بوعناني, בתעתיק מדויק: בדר אלדין בוענאני; נולד ב-8 בדצמבר 2004 בליל שבצרפת) הוא כדורגלן אלג'יראי-צרפתי המשחק בעמדת קשר הכנף בקבוצת ניס מליגת העל הצרפתית ובנבחרת אלג'יריה.
קריירת מועדונים
בוענאני גדל במחלקות הנוער של US רונשי וליל. בשנת 2021 החל לשחק בקבוצת המילואים של ליל. ב-7 ביולי 2022 חתם בוענאני בניס מליגת העל הצרפתית, והחל לשחק בקבוצת המילואים של המועדון. בחודש ינואר החל לשחק בקבוצה הראשונה של המועדון.
קריירה בינלאומית
ב-23 במרץ 2023 ערך בוענאני את הופעת הבכורה שלו בנבחרת אלג'יריה, בניצחון 2-1 על נבחרת ניז'ר במסגרת מוקדמות גביע אפריקה לאומות 2023.
Together
רקע וכתיבה
השיר נכתב על ידי סיה וג'ק אנטונוף והופק על ידי ג'סי שטקין וג'ק אנטונוף. השיר עצמו הוזכר לראשונה על ידי סיה בריאיון בשנת 2018, למגזין רולינג סטון, שם הוא תואר כ"שיר עליז התואם את אישיותה [של סיה] הרבה יותר מ-Chandelier למשל." Together יהיה כלל הנראה שיר הסיום של הסרט המוזיקלי Music, שנכתב ובוים על ידי סיה עצמה. אלבום הפסקול של הסרט צפוי לצאת לקראת ספטמבר 2020, במקביל ליציאת הסרט.
ב-11 במאי 2020, העלתה סיה תמונה לרשתות החברתיות בו מופיע שמו של הסינגל "Together", ואופציה להזמין מראש את השיר ב-Spotify ו-Apple Music. יומיים לאחר מכן הכריזה על צאת הסינגל ברשתות המדיה החברתית.
וידאו קליפ
הווידאו קליפ הנלווה שצולם לשיר הועלה לערוץ היוטיוב של סיה ב-20 במאי 2020, בסמוך לצאתו כסינגל. בקליפ מופיעות הרקדנית מאדי זיגלר והשחקניות קייט הדסון ולסלי אודום ג'וניור לצד רקדנים נוספים, כאשר כולו בצבעי קשת בענן.
חבורת ארטין
חבורת ארטין (Artin Group) היא חבורה מוצגת סופית בעלת יחסים מסוימים המערבים מכפלות חוזרות של שני יוצרים. חבורות מסוג זה מכלילות את חבורת הצמות, ולכל חבורת ארטין ניתן להתאים חבורת קוקסטר המתקבלת כמנה שלה, בהוספת היחסים ההופכים כל איבר לאיבר מסדר 2.
החבורות נקראות על שם המתמטיקאי אמיל ארטין.
הגדרה
חבורה נקראת חבורת ארטין אם יש לה הצגה סופית מהצורה
כאשר ו- הוא האיבר בו מתבצעות m_{i,j} הכפלות לסירוגין של  המתחילות ב-\sigma_i. כך למשל,. אם פירושו שלא מופיע יחס בין. היות שהיחסים על האלכסון חסרי משמעות, נקבע כי.
מטריצת קוקסטר
לכל חבורת ארטין ניתן להתאים טבלה ריבועית אשר במקום ה-i,j מופיע האיבר m_{i,j}. מטריצה סימטרית זו נקראת מטריצת קוקסטר של החבורה, וכל חבורת קוקסטר בעלת טבלה כזו מתקבלת על ידי מנה של חבורת ארטין המקורית, בתוספת היחסים. בפרט, מוגדר אפימורפיזם מחבורת ארטין לחבורת קוקסטר המתאימה לה, והגרעין שלו נקרא חבורת ארטין טהורה.
גרף ארטין
לכל חבורת ארטין ניתן להתאים גרף מכוון (כי המטריצה סימטרית), בו הקדקודים מייצגים את איברי החבורה, וביניהם יש קשתות בעלות משקלים m_{i,j} (ובלי קשת במקרה ) - כלומר כל יחס מיוצג על ידי קשת. זהו גרף בלי קשתות כפולות ובלי לולאות. אוטומורפיזמים של גרפים משרים אוטומורפיזמים על חבורת ארטין המתאימה, ולכן בעזרת הגרף ניתן למצוא תת-חבורות של חבורת האוטומורפיזמים.
חבורת הצמות
חבורת הצמות היא חבורת ארטין, בעלת מטריצה:
חבורת קוקסטר המתאימה לה היא החבורה הסימטרית S_n, והגרעין של האפימורפיזם נקראת חבורת הצמות הטהורה.
חבורת ארטין מטיפוס סופי
במקרה בו חבורת קוקסטר המתאימה לחבורת ארטין היא סופית, חבורת ארטין נקראת מטיפוס סופי (Artin group of finite type). כך למשל, חבורת הצמות היא מטיפוס סופי.
הטיפוסים האי-פריקים בקטגוריה זו מסומנים (ראו לקריאה נוספת לפרטים). חבורת ארטין טהורה של חבורת ארטין מטיפוס סופי ניתן לממש בתור חבורה יסודית של משלים של סידורים היפר-מישורים במרחב מרוכב. בעזרת תיאור זה ניתן לחשב את המרכז של חבורת ארטין המתאימה, וכן לפתור את בעיית המילה ובעיית הצמידות שלה.
חבורת ארטין ישרת-זווית
חבורת ארטין נקראת ישרת-זווית (Right-angled Artin group) אם מתקיים, כלומר כל היחסים הם יחסי קומוטטיביות. במקרה זה מתאימים לכל חבורה גרף אחר: לוקחים כל גרף לא מכוון ומתאימים לו את היחסים, כך ש-m_{i,j}=2 אם יש קשת בין i,j, ואינסוף אחרת. כלומר, היוצרים בחבורה יתחלפו בדיוק כאשר יש בין הקודקודים המתאימים להם קשת.
למשל, כל חבורה חופשית (נוצרת סופית) היא ישרת-זווית (ומתאים לה הגרף הריק); כל חבורה אבלית חופשית (נוצרת סופית) היא ישרת-זווית (ומתאים לה גרף שלם); החבורה המתאימה לגרף ריבוע היא מכפלה ישרה של שתי חבורות חופשיות.
כל חבורת ארטין ישרת-זווית ניתן לשכן בתור תת-חבורה מאינדקס סופי בתוך חבורת קוקסטר ישרת-זווית כלשהי. בפרט, אלו הן חבורות ליניאריות.
חבורת ארטין ישרת-זווית מתקבלת כחבורה יסודית של משטח 3-ממדי אם ורק אם בגרף המתאים לה כל רכיב קשירות הוא משולש או עץ.
לפרטים ותכונות נוספים ראו לקריאה נוספת.
חבורת ארטין מטיפוס גדול
חבורת ארטין נקראת מטיפוס גדול (Artin group of large type) אם מתקיים, ונקראת מטיפוס גדול במיוחד (extra-large type) אם.
חבורות ארטין גדולות במיוחד הן חסרות פיתול, ותת-החבורה שלהן מהצורה היא חופשית. הוכח גם שבחבורות מסוג זה בעיית הצמידות היא פתירה.
שימושים בהצפנה
חבורת הצמות הייתה הצעה קלאסית של מספר מחברים לשימוש במספר פרוטוקולי הצפנה, כמו Anshel-Anshel-Goldfeld ו-Ko-Lee. עם זאת, הוצעו מספר התקפות (הסתברותיות) על בעיית חיפוש המצמיד של חבורת הצמות, ולכן נדרשו חבורות אחרות. אחת ההצעות הייתה להכליל את חבורת הצמות בעזרת חבורות ארטין, ואכן הוצעו מספר חבורות ארטין בעלות יחסים מסובכים יותר, וגם בחלקן הצליחו לפרוץ בעיית חיפוש המצמיד.
אלכסנדרה ביטון
ביוגרפיה
אלכסנדרה ביטון נולדה ב-5 בדצמבר 1994 בטורונטו, אונטריו שבקנדה, וגדלה בעיירה קלרמונט, אונטריו. ישה לה אחות צעירה בשם סופיה. מגיל צעיר היא רצתה להיות שחקנית והחלה לרקוד בלט בגיל שנתיים וללמוד משחק בגיל חמש. לאחר סיום בית הספר ביטון למדה מדעי המדינה באוניברסיטת גואלף אשר ממוקמת בעיר גואלף, אונטריו.
קריירה
בשנים 2013-2020 שיחקה בסדרת הטלוויזיה "נולדו לרקוד". במקביל שיחקה בסדרות אחרות דוגמת "המכשפה הטובה".
בשנת 2020 החלה לשחק בסדרת טלוויזיה "בני הרדי".
ליעד אלמליח
ליעד אלמליח (נולד ב-21 בפברואר 1989) הוא כדורגלן ישראלי המשחק בעמדת הקשר האחורי בהפועל כרמיאל.
קריירה
אלמליח החל לשחק כדורגל במחלקת הנוער של מכבי חיפה, וב-29 באוקטובר 2008 ערך את הופעת הבכורה שלו במדי הקבוצה הבוגרת של המועדון, במשחק מול מכבי נתניה בגביע הטוטו. בסך הכל ערך שתי הופעות בגביע הטוטו במדי מכבי חיפה, ובקיץ הושאל להפועל עכו. במחזור הפתיחה של עונת 2009/2010 ערך אלמליח את הופעת הבכורה שלו בליגת העל, בהפסד 1–2 לקבוצת נעוריו מכבי חיפה, ובאותו משחק כבש את שער הבכורה שלו בקריירה. בסך הכל עד תום העונה כבש שלושה שערים ב-21 הופעות, ובעונת 2010/2011 המשיך בהפועל עכו וערך 29 הופעות אך לא כבש.
את עונת החל אלמליח ללא קבוצה, ובינואר  חתם בפודבסקידזי ביילסקו-ביאלה מליגת העל הפולנית. ב-18 בפברואר 2012 ערך את הופעת הבכורה שלו בקבוצה, בהפסד 1–2 לווידז'ב לודז', ובסך הכל ערך במדיה חמש הופעות ליגה.
ב-15 באוקטובר 2012 חתם אלמליח בהפועל נצרת עילית. ב-28 בדצמבר 2012 כבש את שער הבכורה שלו במועדון, בניצחון 1–0 על הפועל רעננה בליגה הלאומית. בתחילת עונת 2013/2014 לא שיחק, ובינואר הושאל להפועל אשקלון, עמה ירד בתום העונה לליגה א'. בתחילת עונת 2014/2015 חזר אלמליח להפועל נצרת עילית, אשר בשנת 2019 שינתה את שמה להפועל נוף הגליל.
ב-25 ביולי 2021, אלמליח חתם בהפועל רעננה מליגת העל.
וולפסבורג
ווֹלְפְסְבורג היא עיר עצמאית בת כ-120 אלף תושבים הממוקמת על גדת הנהר אלר במדינת סקסוניה התחתונה, גרמניה כ-50 ק"מ מזרחית להאנובר. בעיר וולפסבורג ממוקמים ההנהלה הראשית והמפעל המרכזי של ענקית המכוניות הגרמנית "פולקסווגן".
היסטוריה
השם וולפסבורג מוזכר לראשונה במסמכים משנת 1302 כמקום מושבה של משפחת האצולה ברתנסלבן (Bartensleben). טירת נויהאוס, העתיקה מבין שלוש הטירות בעיר מוזכרת לראשונה כבר בשנת 1372 (טירת פאלרסלבן היא מן המאה ה-16 וטירת וולפסבורג הגדולה ביותר, נבנתה במאה ה-17).
בשנת 1742 השתלט הרוזן משולנברג על הטירה והשטחים שסביבה והפך למקור הפרנסה העיקרי של הכפריים באזור. שמות שכונות העיר המודרנית משמרים את שמות הכפרים מימי הביניים.
וולפסבורג המודרנית הוקמה בשנת 1938 כעיר מתוכננת בשם "עיר המכוניות של כוח באמצעות שמחה ליד פאלרסלבן", "Stadt des KdF-Wagens bei Fallersleben", על מנת לשכן את פועלי המפעלים של חברת פולקסווגן. בתקופת מלחמת העולם השנייה התגוררו בתחומי העיר (במחנה ארבייטסדורף) גם פועלי כפייה ושבויי מלחמה אשר הועסקו במפעלים.
בשנת 1945 שונה שמה של העיר ל-וולפסבורג כשם הטירה העתיקה הבנויה על גדת הנהר אלר אשר בתחומי העיר. איכות החיים בוולפסבורג היא מהגבוהות בגרמניה. גם יוקר המחיה בעיר גבוה.
אתרים בעיר
בעיר לא קיימים מבנים היסטוריים רבים, אך קיים בה מוזיאון רכב פתוח של חברת פולקסווגן, פלנטריום ומוזיאון לאמנות מודרנית. בשנת 2000 הוקם במקום מרכז מבקרים מפואר ומשוכלל עם שני מגדלי זכוכית בגובה 17 קומות, הנקרא עיר המכוניות (Autostadt). במגדלים, המאחסנים כלי רכב בהזמנה מראש, מעלית רובוטית מוסרת ללקוחות מועדפים מרחבי אירופה את מכוניתם החדשה. ב"עיר" ישנו פארק גדול עם ביתני התצוגה של כל דגמי החברה (כולל אאודי, פורשה, למבורגיני וסקודה), סימולטורים לנהיגה, מוזיאון מכוניות (עם תצוגה קבועה של דגמים לאורך ההיסטוריה), תצוגות של כלי רכב בנושאים שונים (למשל, רכבי שטח או רכבי ענק), מסעדות, בית קולנוע (לסרטי מכוניות) ועוד. ברוב ביתני התצוגה אפשר לשבת בדגמי מכוניות, ובחלקם יש תצוגות ומופעים אור קוליים. ילדים יכולים לקבל "רישיון" לנהיגה במכונית חשמלית קטנטונת, וניתן אפילו לקחת מכונית לנסיעת מבחן. בקרבת "עיר הרכבים" ממוקם האצטדיון של קבוצת הכדורגל המפורסמת של העיר, VFL Wolvesburg. בסמוך לאצטדיון הראשי נמצא מרכז המבקרים של הקבוצה, וכן מגרש אימונים קטן יותר.
יהדות וולפסבורג
ב-2007 הוקמה לראשונה בוולפסבורג קהילה יהודית אורתודוקסית. הקהילה משמשת מרכז יהודי בעיר וכוללת בתוכו פעילות מגוונת כמו בית כנסת, בית ספר לנוער, מקווה, ספרייה ועוד. רובה של הקהילה (כ-90%) הם יהודים שהגיעו מחבר העמים. הקהילה ממוקמת ברובע זנדקאמפ (Sandkamp).
ספורט
לעיר וולפסבורג יש קבוצת כדורגל המשחקת בבונדסליגה.
בדן
בְּדָן היה יישוב יהודי בתקופת המשנה באזור השומרון.
היישוב נזכר במסכת עורלה במשנה בזכות רימוניו המפורסמים, לצד "אגוזי פרך", שמקומה לפי הסברה בכפר בית פוריכ, מזרחית לשכם. זאת, כאשר פירות אלו הובאו כדוגמה לדבר שבמניין, דהיינו, דברים שמפני חשיבותם היו נמכרים במספר, ולא במשקל או במידה. הרימונים נחשבו למשובחים בשל ריבוי המים מהמעיינות ובשל החום היחסי של סביבת בדן שמצויה ברום נמוך מאוד ביחס לשאר השומרון, בשל היותה מצויה בבקעת תרצה הנמוכה.
"רימוני בדן" נזכרים גם במסכת כלים במשנה לעניין מעשרות, לצד "חצירי גבע", שמקומה לפי הסברה בכפר ג'בע שבשומרון:.
כמו כן, נזכרים "רימוני בדן" בתלמוד.
בתנ"ך נזכר "בְּדָן" כאחד מצאצאיו של מנשה. ובנוסף בדברי שמואל אל העם נזכר שופט ששמו בדן.
היישוב הקדום מזוהה כיום עם החורבה ואתר המעיינות עין באד'אן, צפונית מזרחית לשכם, בתחילתו של נחל תרצה.